Ana María Matute

Ana María Matute Ausejo (26. juuli 1925 Barcelona – 25. juuni 2014 Barcelona) oli Hispaania kirjanik.

Ta kirjutas nii romaane, lühijutustusi, esseesid kui ka lastekirjandust. Tema loomingule avaldas mõju tema lapsepõlves toimunud Hispaania kodusõda.Bórquez, Nestor (2011). "Memoria, infancia y guerra civil: El mundo narrativo de Ana María Matute". Olvar, 12 (16), 167. Juba tema esikromaan "Los Abel" ("Abelid"), mis ilmus 1948. aastal, avaldas suurt tähelepanu. Romaanid "Primera memoria" (1960), "Sõdurid nutavad öösel" ("Los soldados lloran de noche"; 1964) ja "La trampa" ("Püünis"; 1969) moodustavad poolautobiograafilise triloogia "Kaupmehed" ("Los mercaderes").

1998. aastal sai ta Hispaania Kuningliku Akadeemia liikmeks. 2010. aastal pälvis ta Miguel de Cervantese auhinna. Ta oli pärast María Zambranot ja Dulce María Loynazi kolmas naine, kes selle auhinna pälvis.

Eesti keeles on ilmunud tema romaan "Sõdurid nutavad öösel" Aita Kurfeldti tõlkes (1971 kirjastuses Eesti Raamat).E-kataloog ESTER. Vaadatud 16.4.2025

Matute suri 2014. aastal 88-aastaselt. Ta on maetud Montjuïci kalmistule.Ana María Matute. findagrave.com. Vaadatud 15.4.2025

 Viited 

Kategooria:Hispaania kirjanikud
Kategooria:Sündinud 1925
Kategooria:Surnud 2014